Bosna i Hercegovina

Federacija Bosne i Hercegovine

Tuzlanski kanton

**GRAD GRADAČAC**

Husein kapetana Gradaščevića 4, 76 250 Gradačac, telefon 035-369-750 , 035-369-751, e.mail: opc.grad@bih.net.ba, www.gradacac.ba

**GRADONAČELNIK**

Na osnovu člana 15. Zakona o principima lokalne samouprave u Federaciji Bosne i Hercegovine („Službene novine Federacije Bosne i Hercegovine“ broj: 49/06 i 51/09) i člana 39. stav 1. tačka 6. Statuta Grada Gradačac („Službeni glasnik Grada Gradačac“, broj: 10/22), Gradonačelnik Grada Gradačac *donosi*

**PRAVILNIK**

**o dodjeli jednokratne novčane pomoći za svako novorođeno dijete**

 **sa područja grada Gradačac**

 **Član 1.**

Pravilnikom o dodjeli jednokratne novčane pomoći za svako novorođeno dijete sa područja grada Gradačac (u daljem tekstu: Pravilnik) utvrđuje se pravo na jednokratnu novčanu pomoć za svako novorođeno dijete koje je rođeno od 01.01. do 31.12.2025. godine i upisano u matičnu knjigu rođenih na području grada Gradačac, Republike Srpske ili Brčko Distrikta BiH, visina naknade, postupak, način isplate i druga pitanja od značaja za priznavanje prava.

**Član 2.**

Pravo na jednokratnu novčanu pomoć za svako novorođeno dijete u iznosu od 200,00 KM (dvijestotine konvertibilnih maraka) priznaje se roditelju/staratelju, ukoliko su ispunjeni sljedeći kriteriji:

* 1. jedan od roditelja/staratelja djeteta ima prijavljeno prebivalište na području grada Gradačac i to u trajanju od najmanje jedne godine do dana raspisivanja javnog poziva,
	2. dijete ima prijavljeno prebivalište na području grada Gradačac,
	3. dijete je rođeno od 01.01. do 31.12.2025. godine i upisano u matičnu knjigu rođenih na području grada Gradačac, Republike Srpske ili Brčko Distrikta BiH.

**Član 3.**

Podnosioci zahtjeva koji ispunjavaju kriterije za ostvarivanje prava na jednokratnu novčanu pomoć, prilikom podnošenja zahtjeva na propisanom obrascu dužni su dostaviti sljedeću dokumentaciju:

1. Izvod iz matične knjige rođenih za novorođeno dijete (ovjerena kopija);
2. Prijavu prebivališta za oba roditelja/staratelja i novorođeno dijete–CIPS (original/ovjerena kopija);
3. Ovjerenu izjavu jednog od roditelja/staratelja da ima prebivalište na području grada Gradačac najmanje jedne godine do dana raspisivanja javnog poziva;
4. Potvrdu o otvorenom tekućem računu iz banke za roditelja/staratelja.

**Član 4.**

Isplatu sredstava utvrđenih u Budžetu Grada Gradačac za 2025. godinu, na ekonomskom kodu 614239/1 – Ostali grantovi pojedincima, odobravat će Gradonačelnik odlukom o dodjeli novčanih sredstava, u skladu sa utvrđenim kriterijima, a na osnovu podnesenih zahtjeva roditelja odnosno staratelja djeteta, na prijedlog Gradske služba za opću i e- upravu, informatiku i inspekcijske poslove.

**Član 5.**

Novčana pomoć iz člana 2. ovog Pravilnika odobrava se odlukom, na osnovu podnesenog zahtjeva i po redoslijedu zaprimljenih zahtjeva.

Zahtjev sa pratećom dokumentacijom (original ili ovjerena kopija) podnosi se najkasnije 60 dana od dana rođenja djeteta.

Za djecu rođenu od 01.01. do 16.03.2025. godine i upisanu u matičnu knjigu rođenih na području grada Gradačac, Republike Srpske ili Brčko Distrikta zahtjev se može podnijeti najkasnije do 16.05.2025. godine.

**Član 6.**

Odobrene jednokratne novčane pomoći isplaćuju se na račun roditelja odnosno staratelja djeteta.

Ukoliko podneseni zahtjev nije blagovremen ili ako uz zahtjev nije priložena dokumentacija iz člana 3. ovog Pravilnika, donosi se zaključak o odbijanju zahtjeva.

Protiv zaključka iz stava (2) ovog člana, nezadovoljna stranka može izjaviti prigovor, u roku od osam dana od dana prijema zaključka.

**Član 7.**

 Gradske služba za opću i e-upravu, informatiku i inspekcijske poslove dužna je na kraju svakog mjeseca dostavljati Stručnoj službi za poslove Gradonačelnika spisak osoba kojima je u tekućem mjesecu odobrena jednokratna novčana pomoć propisana ovim Pravilnikom, radi rezervacije novčanih sredstava u Budžetu.

**Član 8.**

 Na osnovu ovog Pravilnika objavit će se Javni poziv za dodjelu jednokratne novčane pomoći za svako novorođeno dijete sa područja grada Gradačac.

**Član 9.**

 Stupanjem na snagu ovog Pravilnika prestaje da važi Pravilnik o dodjeli jednokratne novčane pomoći za svako novorođeno dijete sa područja grada Gradačac broj: 02-04-34/24 od 08.01.2024. godine.

**Član 10.**

Ovaj Pravilnik stupa na snagu narednog dana od dana donošenja, a objavit će se u Službenom glasniku Grada Gradačac.

 **GRADONAČELNIK**

Broj: 02-04-857 /25

 Gradačac, 11.03.2025 godine**Hajrudin Mehanović**